**kortinfo 9 B: Samarbeidsavtale med kulturskolen 22.11. 2019**

**SAMARBEIDSAVTALE**

**mellom**

**Xxxx kulturskole og Xxxx musikk/kulturråd**

**Xxxx kulturskole og Xxxx musikk/kulturråd har felles interesse av å utvikle kommunens frivillige musikk/kulturliv. Dette er det bærende prinsipp, og grunnlag for denne avtalen.**

Kulturskolene er forankret i Opplæringsloven §13 – 6 slik: «Alle kommunar skal aleine eller i samarbeid med andre kommunar ha eit musikk- og kulturskoletilbod til barn og unge, organisert i tilknyting til skoleverket og kulturlivet elles.»

Xxxx musikkråd er Norsk musikkråds og Musikkens studieforbunds organisasjonsledd i kommunen, og lokalt ledd av Xxxx (fylkesnavn) musikkråd. Xxxx musikkråd er et samarbeidsorgan og interesseorganisasjon for musikklivet i Xxxx kommune. For Xxxx musikkråd er alle musikksjangre likeverdige og omfattes av fellesskapets oppmerksomhet og omsorg. For å nå sine mål skal Xxxx musikkråd samarbeide med bl a kommunale myndigheter.

**Utdrag fra Rammeplan for kulturskolen (2016):**

«Som lokalt ressurssenter skal kulturskolen medvirke til å styrke kulturell kompetanse og utfoldelse i lokalsamfunnet gjennom forpliktende samarbeid med skole-, kultur- og helsesektoren. Dette samarbeidet retter seg mot alle innbyggere i kommunen.

…..

I det lokale kulturlivet møtes barn, unge og voksne på ulike arenaer for kunst- og kulturaktivitet. Gjennom deltakelse i frivillige organisasjoner, lærer barn og unge hvordan demokratiske fellesskap fungerer.

…..

Samarbeidet mellom kulturskolen og kulturlivet kan for eksempel omfatte avtaler om bruk av kulturskolens lærere som dirigenter, akkompagnatører, produsenter, instruktører, regissører og lys og lydteknikere. Kulturskolens oppgave er her å støtte opp om det frivillige kulturlivets aktiviteter med den kompetanse kulturskolens personale representerer.

…..

Investering i og felles bruk av utstyr og lokaler er andre eksempler på hvordan det frivillige kulturlivet og kulturskolen kan bidra til at ressurser utnyttes på best mulig måte.»

**Formål**

Avtalen har som formål å sikre at Rammeplan for kulturskolen sine intensjoner om et forpliktende samarbeid mellom kulturskolen og det frivillige kulturlivet følges opp i Xxxx kommune. Avtalen skal videre regulere samarbeidet og sikre god dialog og informasjonsflyt mellom Xxxx kulturskole og Xxxx musikk/kulturråd.

Avtalen skal bidra til

* å fremme felles mål om kulturaktivitet og folkehelse for alle i kommunen.
* at begge parter i felleskap skal utvikle det frivillige kulturlivet i kommunen, med særlig prioritet på barn og unges kulturutøvelse.
* forutsigbarhet i samarbeidet slik at både kulturskolen og rådet med tilknyttede kulturaktører i kommunen kan drive stabile kulturaktiviteter.
* at begge parter fremmer tiltak som kan redusere frafall og stimulere til rekruttering til både kulturskolen og det frivillige kulturlivet.
* å sikre god ressursutnytting av offentlige rammebetingelser til kulturaktiviteter.
* å bygge kulturell infrastruktur og utvikle kulturkompetanse og kulturelt mangfold.

**Kompetanse**

* Kulturskolen er et viktig kompetansesenter for det frivillige kulturlivet i kommunen/er kommunens viktigste kompetansesenter for kultur. Kulturskolen skal støtte opp om og inspirere det frivillige kulturlivets aktiviteter med den kompetanse kulturskolens personale representerer.
* Kulturskolen skal etter behov og på best mulige betingelser/gratis stille sine lærere som dirigenter, akkompagnatører, utøvere, produsenter, instruktører, regissører og lys- og lydteknikere til disposisjon for det lokale frivillige kulturlivet.
* Musikk/kulturrådet skal stimulere til forutsigbarhet i lagenes kjøp av dirigenttjenester fra kulturskolen.
* Musikk/kulturrådet skal etter kulturskolens behov stimulere til at frivilligfeltet bidrar med supplerende sangere og musikere til større konserter og forestillinger i regi av kulturskolen.
* Musikk/kulturrådet skal etter kulturskolens behov bidra med representanter i aktuelle utvalg.

**Lokaler og fasiliteter**

* Kulturskolen disponerer lokaler som er egnet for kulturaktiviteter. For å avhjelpe det frivillige kulturlivets behov, og for å sikre at disse lokalene utnyttes best mulig, skal kulturskolens undervisningslokaler stilles gratis til rådighet for det frivillige kulturlivet/lokale lag.
* Kulturskolens formidlingsarenaer skal stilles rimelig/gratis til disposisjon for musikk/kulturrådet og dets medlemmer.
* Kulturskolen skal stille kontorplass til rådighet for musikk/kulturrådet.
* Kulturskolen skal stille møterom gratis til disposisjon for møter i regi av musikk/kulturrådet.
* Kulturskolen skal stille lager til rådighet for lag som jevnlig benytter skolens lokaler til øving.

**Instrumenter og utstyr**

* Kulturskolens instrumenter og tekniske utstyr er nyttige ressurser for det frivillige kulturlivet.
* For å avhjelpe kulturlivets behov, og for å sikre at ressursene utnyttes best mulig, skal kulturskolens instrumenter, teknisk utstyr og annet være rimelig/gratis tilgjengelig for det frivillige kulturlivet/lokale lag.
* For å avhjelpe kulturskolens behov skal musikk/kulturrådet hjelpe til med å skaffe instrumenter og utstyr til større konserter og forestillinger i regi av kulturskolen.
* Teknikertjenester (lyd og lys) skal stilles rimelig/gratis til disposisjon for det frivillige kulturlivet/lokale lag.
* Lokale frivillige aktører som benytter seg av kulturskolens utstyr skal bistå tekniker med nødvendig sjauing, rigging mm.

**Samarbeidsrutiner**

* Kulturskolen som kompetanse- og ressurssenter er viktig for det lokale kulturlivet, og kulturlivet i lokalsamfunnet er viktig for kulturskolen. Kulturskolen og musikk/kulturrådet skal samarbeide systematisk for å sikre kvalitet og kontinuitet.
* Kulturskolen og musikk/kulturrådet skal i fellesskap arrangere en årlig breddemønstring for og med kulturskolens elever og det lokale kulturlivet for øvrig.
* Musikk/kulturrådet skal bidra med frivillige ved større arrangementer i regi av kulturskolen.
* Større arrangementer i regi av partene skal samordnes.
* Kulturskolen skal være en støtteressurs for det lokale musikk/kulturrådets administrative oppgaver ved å tilby rådet sekretariattjenester tilsvarende ?? % stilling.
* Minst en gang i året møter musikk/kulturrådet rektor i kulturskolen (og ordfører/rådmann/kultursjef?) for å evaluere samarbeidet og generelt drøfte forhold som berører det utøvende kulturlivet i kommunen. Rektor i kulturskolen innkaller til møtet.
* Kulturskolerektor inviteres normalt til møter i regi av rådet.
* Kommunens politiske og administrative ledelse inviteres til årsmøte og medlemsmøter i rådet.

**Avtalens løpetid**

* Avtalen gjelder kommunestyreperioden eller inntil en av partene tar initiativ til endringer.

---------------------------------------- ----------------------------------------  
sted dato

---------------------------------------- ----------------------------------------  
xxxxx kommune, ordfører xxxxx musikkråd/kulturråd, leder